**ТЕХНИЧЕСКА СПЕЦИФИКАЦИЯ**

**Обхват на поръчката:** ***„Предоставяне на услуги по предварително третиране на смесени битови отпадъци собственост на „Автомагистрали“ ЕАД, събрани в резултат от почистване на автомагистралите, включващи: сепариране, рециклиране, транспортиране, оползотворяване (термично или чрез други методи за оползотворяване) и предаване за обезвреждане на отпадъци.***

Количеството битови отпадъци събрани в следствие на почистване на паркингите и трасето на магистралата, възлиза на около 200 т. на година. Посочените количества са събрани на следните площадки: АБП Калугерово, АБП Ихтиман и 107,5 км. на автомагистрала „Тракия“, АБП Елешница на автомагистрала „Хемус“ и ОП „Нови Хан“. В рамките на настоящата процедура, посочените количества битови отпадъци, ще бъдат подложени на предварително третиране, чрез сепариране. За извършване на услугите се предвижда сключването на договор, за следното:

1. **до 250 т. отпадъци годишно**

Избор на изпълнител, който да предоставя услуги по: сепариране; отделяне; транспортиране и предаване на отделените потоци отпадъци за последващо рециклиране, оползотворяване и обезвреждане на негодните за рециклиране и оползотворяване остатъци, за обезвреждане на депо или друго съоръжение за обезвреждане. Техническото обезпечаване на дейностите, предмет на поръчката е ангажимент на Участниците;

**Основни цели:**

Настоящите Технически спецификации представляват неразделна част от Договора за изпълнение на поръчката. С възлагането на дейностите по сепариране, предаване за рециклиране, оползотворяване (термично или чрез други методи за оползотворяване) и предаване за обезвреждане „Автомагистрали“ ЕАД, освен, че изпълнява ангажиментите си по отношение на законодателството по управление на отпадъците, на практика прилага съвременните европейски и световни тенденции, отнасящи се до предприемане на мерки за намаляване използването на първични ресурси, икономия на енергия, понижаване на нивата на въглеродни емисии емитирани в атмосферата, намаляване на количествата отпадък за депониране. Това от своя страна формира и основните цели на настоящата поръчка, а именно:

1. Отделяне и предаване за рециклиране на максимално количество компоненти от общия поток смесени битови отпадъци;
2. Намаляване на количествата отпадък за депониране;
3. Отделяне и реализиране на притежаващата енергиен потенциал фракция в отпадъка, в инсталации за оползотворяване, с последващо използване на енергията;

**Видове отпадъци, предмет на поръчката:**

Обект на дейностите по предмета на поръчката, представляват смесените битови отпадъци, с код 20 03 01 от Наредба 2/2014г. за класификация на отпадъците. Основните източници на тези отпадъци са:

* Отпадъци от обекти за отдих и забавления, заведения за обществено хранене, когато нямат характер на опасни отпадъци и когато количеството или състава им няма да попречи на тяхното третиране съвместно с БО.
* Отпадъци от трасето на магистралата, като автомобилни гуми;

**Срок на договора:**

Срокът на договора е 12 месеца от датата на подписване с опция за автоматично продължение с още 12 месеца, ако една от страните не възрази писмено в рамките на един месец преди датата на изтичане.

**Сепариране, рециклиране, транспортиране, оползотворяване и предаване за обезвреждане на отпадъци. Методика за отчетност.**

* **Отделяне на рециклируеми компоненти:** Извлечените материали за рециклиране минимум, трябва да обхващат следните компоненти: **хартия** – велпапе, бяла (избелена), смесена; **стъкло** – безцветно, цветно, смесено; **пластмаси, фолиа и други видове полимерни материали, по видове** - PET, PVC, HDPE, гума и др.; **метали** – желязо и „цветни” метали. Избраните Изпълнители, трябва да извършват дейностите по сепариране на рециклируеми материали, със съответното качество, осигуряващо реализацията на продуктите на пазара
* **Остатък за депониране –** Остатъка от сепарирането на смесените битови отпадъци, следва да се предава на съоръжения за обезвреждане. Отчитането на количеството, предаден за обезвреждане отпадък, ще се извършва на база на кантарни бележки от теглителните устройства от входа на площадките за предаването им. За този случаи се предлага цена за депониране в съоръжението и цена за транспорт на т/км.
* **Транспортиране до инсталация за сепариране:** Отчитането на количеството, предаден за предварително третиране отпадък, ще се извършва на база на кантарни бележки от теглителните устройства от входа на площадките за предварително третиране. За този случаи се предлага цена за транспорт на т/км.

Ежедневните количества на входящите отпадъци, постъпващи за сепариране и изходящите потоци, предназначени за оползотворяване по видове се документират с кантарна бележка, със съответната дата и количество и приемо-предавателни протоколи.

За нуждите на месечните засичания, относно изпълнението на поставените цели, в срок до 10 (десет) дни след приключване на периода, избраните Изпълнители представят за одобрение, обобщен отчет на Възложителя, който съдържа информация за всички дейности и услуги, предмет на поръчката, а именно:

* Количества отпадъци, постъпили за сепариране по дати;
* Количества отпадъци, отделени за оползотворяване по дати и видове;
* Количества отпадъци, предадени за оползотворяване, с информация за лицата и датите, на които са предадени,
* Количества отпадъци, отделени за обезвреждане по дати и видове;

Количества отпадъци, предадени за обезвреждане, с информация за лицата, цените, сумите и датите, на които са предадени, както и номера на документите, с които са извършени плащанията.

**Законодателство, Стандартни разрешителни**

* Изпълнителите, трябва да извършват услугите в пълно съответствие с общите и специфични изисквания на българското законодатектсво.
* Съответният регистрационен документ, разрешително или комплексно  разрешително да съдържа  дейности  обозначени с кодове R12 и Т по смисъла на параграф 1, т.13 и т.43 от Закона за управление на отпадъците за отпадъци с код 200301 – Смесени битови.
* Да издава кантарна бележка за получените за предварително третиране (транспортирани) количества отпадъци от нашите бази.

**Контрол на дейностите и начини на плащане:**

* + Прекият контрол от страна на Възложителя по изпълнение на дейностите, предмет на поръчката ще се осъществява от посочен от възложителя представител.
  + Изпълнителят е длъжен да оказва съдействие на Възложителя (или на негов представител), за наблюдение и контрол на услугите. Да позволява на Възложителя (или на негов представител) да инспектира всички записи и документи, свързани с предоставяните от него услуги по настоящата поръчка.
  + Избраният участник е длъжен да информира Възложителя за всяка планирана инспекция от други органи. Възложителят може да присъства на инспекцията.

Отчетните документи се входират до пето число на следващия месец, след приключване на отчетния период;

* + Плащането се извършва по банков път в рамките на 45 работни дни, след приемане на отчетните документи и фактури;

Отчетните документи за всеки период съдържат:

* Подписана от Изпълнителя и представителя на Възложителя справка, съдържаща номерата, датите, маршрута и доставчика на отпадъка, по кантарните бележки, представени на хартиен и електронен носител, за количествата отпадъци постъпили за сепариране;
* Подписана от Изпълнителя и представителя на Възложителя справка, съдържаща номерата, датите, маршрута, съоръжението и доставчика на отпадъка, по кантарните бележки, представени на хартиен и електронен носител, за количествата отпадъци предадени за обезвреждане;
* Опис на кантарните бележки, представен на хартиен и електронен носител, с информация за датите на предаване, съоръжението/мястото на предаване, вида на предадения материал, на която са предадени материалите за рециклиране.
* За отчетен период се представят отчети само за действително постъпилите за предварително третиране и предадените количества за рециклиране, изгаряне и др. методи за оползотворяване, и депониране, като се води и справка за складираните отпадъци по видове и количества.

**Комуникация и обмен на информация:**

* + - Изпълнителят поддържа комуникация с Възложителя, както е определено в основната част на договора.
    - Изпълнителят осигурява и поддържа стационарни телефонни връзки в своите офиси, като поддържа и отговаря на дежурни номера за непрекъсната комуникация с Възложителя.
    - Отговорниците за изпълнението на услугите по договора и началниците на смяна, трябва да са снабдени с мобилен телефон и да са в постоянна връзка с представител на Възложителя.
    - Изпълнителят трябва да има регистрирана електронна поща, която автоматично да сигнализира за постъпили жалби и сигнали по всяко време на денонощието.

**Организационен график и работно време:**

* 1. Услугите се изпълняват ежедневно, в съответствие с план-графиците, договорени с Възложителя.
  2. Изпълнителят е длъжен да извършва дейностите си по начин и време, гарантиращи спокойствието на жителите, като спазва месечните графици.
  3. Организирането на графиците на работа, смените на работа на инсталацията и логистиката на отделените потоци, са ангажимент на избрания за изпълнител Участник, като трябва да не противоречат на действащите графици и ритмичност за събиране и транспортиране, към съществуващата системата за събиране и транспортиране на битови отпадъци и да бъдат с възможност за промяна при уведомяване от Възложителя.

**Санкции:**

* Неспазването на графиците от избраните Изпълнители или отказа им за приемане на отпадъци за извършване на услугите, предмет на договора, служи за основание за налагане на финансова санкция, в размер на 20% от годишната стойност на договора за изпълнение на услугите.